28.11.2022
SK
Úradný vestník Európskej únie
C 451/11
2.
V prípade kladnej odpovede na prvú prejudiciálnu otázku, je na účely výkladu výrazu „miesto, kde sa tieto podujatia skutočne konajú“, uvedeného v článku 53 smernice o DPH, relevantné miesto, kde účinkujúci vystupujú pred webkamerou, miesto sídla organizátora predstavení, miesto, odkiaľ zákazníci sledujú vysielanie, alebo sa berie do úvahy iné miesto, ktoré nebolo uvedené?
(1)
Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v.
EÚ L 347, 2006, s. 1).
Návrh na začatie prejudiciálneho konania, ktorý podal Administrativen săd Sofija-grad (Bulharsko) 22. augusta 2022 – SN und LN, v zastúpení SN (Vec C-563/22) (2022/C 451/14) Jazyk konania: bulharčina Vnútroštátny súd, ktorý podal návrh na začatie prejudiciálneho konania Administrativen săd Sofija-grad
Účastníci konania pred vnútroštátnym súdom Žalobkyne: SN und LN, v zastúpení SN Žalovaný: Zamestnik-predsedatel na Dăržavnata agencija za bežancite
Prejudiciálne otázky 1.
Vyplýva z článku 40 ods.
1 smernice 2013/32/EÚ (1), že v prípade povolenia posúdenia následnej žiadosti o medzinárodnú ochranu, ktorú podal žiadateľ bez štátneho občianstva s palestínskym pôvodom a ktorá bola podaná na základe jeho registrácie v UNRWA, že povinnosť príslušných orgánov vziať do úvahy a zvážiť všetky údaje, o ktoré sa opierajú ďalšie vyhlásenia v rámci následnej žiadosti, stanovená v tomto ustanovení za okolností prejednávanej veci zahŕňa aj povinnosť preskúmať popri nových skutočnostiach alebo okolnostiach, ktoré sú predmetom následnej žiadosti, dôvody, pre ktoré osoba opustila zónu pôsobenia UNRWA, ak sa vykladá v spojení s článkom 12 ods.
1 písm.
a) druhou vetou smernice 2011/95 (2)?
Závisí splnenie uvedenej povinnosti od okolnosti, že dôvody, z ktorých osoba opustila zónu pôsobenia UNRWA, už boli preskúmané v rámci konania o prvej žiadosti o [medzinárodnú] ochranu, ktoré bolo ukončené právoplatným zamietavým rozhodnutím, ale v ktorom žiadateľ netvrdil ani nepreukázal, že bol zaregistrovaný v UNRWA? 2.
Vyplýva z článku 12 ods.
1 písm.
a) druhej vety smernice 2011/95, že slovné spojenie „ak takáto ochrana alebo pomoc z akéhokoľvek dôvodu zanikla“, ktoré je obsiahnuté v tomto ustanovení, sa uplatní na osobu bez štátneho občianstva s palestínskym pôvodom, ktorá bola zaregistrovaná v UNRWA a ktorej UNRWA poskytovala v meste Gaza pomoc vo forme potravín, zdravotníckych služieb a vzdelávacích služieb, pričom neexistujú okolnosti nasvedčujúce osobnému ohrozeniu tejto osoby, ktorá dobrovoľne a legálne opustila mesto Gaza, ak sa vezmú do úvahy informácie, ktoré sú dostupné v prejednávanej veci: — kvalifikácia všeobecnej situácie v čase odchodu ako bezprecedentnej humanitárnej krízy spojenej s nedostatkom potravín, pitnej vody, zdravotníckych služieb a liekov, ako aj s problémami týkajúcimi sa zásobovania vodou a elektrinou, so zničením budov a infraštruktúry a s nezamestnanosťou, — ťažkosti UNRWA s ďalším zabezpečovaním podpory a služieb v Gaze, a to aj vo forme potravín a zdravotníckych služieb, spôsobené značným deficitom rozpočtu UNRWA a sústavným nárastom počtu osôb odkázaných na podporu tejto agentúry, [a skutočnosť, že] všeobecná situácia v Gaze narúša činnosť UNRWA?
Treba na túto otázku odpovedať inak len z dôvodu, že žiadateľ je zraniteľnou osobou v zmysle článku 20 ods.
3 tejto smernice, konkrétne maloletým dieťaťom?